Xurxo Otero

Xurxo Otero Bouzós, nado en Nigrán o 28 de xaneiro de 1969, é un exfutbolista e actual adestrador de fútbol galego. Xogaba de defensa lateral, tanto na banda esquerda como na dereita.

 Traxectoria 
 Como futbolista 
Tras xogar no Gran Peña, fichou polas categorías bases do Real Club Celta en 1987, debutando co primeiro equipo en 1990, na segunda división. En 1994 xogou a final da copa do Rei contra o Real Zaragoza, e en xullo dese mesmo ano xogou Mundial USA 94 coa selección española de fútbol.

Ese mesmo verán fichou polo Valencia CF, onde estivo tres tempadas, logrando ser subcampión na liga 1995-96, na que xogou 37 partidos. En 1997 fichou polo Real Betis, en 2001 polo Atlético de Madrid, e en 2003 polo Elche CF de segunda división, onde se retirou despois da tempada 2004-05.

 Combinados nacionais 
Tras xogar dous partidos coa selección española sub-21 en 1988 e 1989, debutou coa selección española de fútbol o 8 de setembro de 1993 nun amigable en Alacant contra a selección chilena de fútbol, gañando por 2-0. Participou en dous partidos da Copa do Mundo de 1994 e nun da Eurocopa de 1996, facendo un total de 9 seleccións co combinado estatal.

Trala súa retirada, mostrouse favorable ao regreso da selección galega de fútbol, que se materializou en 2005 nun partido fronte ao Uruguai, no que Otero foi un dos capitáns xunto a Fran.

 Como adestrador 
Despois de deixar a práctica do fútbol comezou a carreira de adestrador. Entre 2014 e 2016 estivo no banco do Rápido de Bouzas e entre 2016 e 2018 no Arousa, en ambos os casos na Terceira División.http://www.farodevigo.es/deportes/2015/12/03/jorge-otero-seguir-linea-manteniendo/1362151.htmlhttp://www.farodevigo.es/deportes/2016/06/07/arosa-presenta-otero-nuevo-tecnico/1475216.html En maio de 2018 volveuse facer cargo do Rápido de Bouzas, desta vez na Segunda División B. Só permaneceu uns meses no cargo, pos en outubro substituíuno Míchel Alonso. En xaneiro de 2020 chegou ao banco do Alondras, ao que adestrou durante unha campaña e media na Terceira División.

En xuño de 2021 anunciouse que sería o novo adestrador do Arousa, na nova Segunda División RFEF, comezando así a súa segunda etapa no club.

Xurxo foi o segundo de Javier Maté cando tomou o relevo de Jacobo Montes na tempada 2023 da Segunda RFEF e xuntos acadaron a permanencia do Coruxo FC na categoría.

 Palmarés 
TítuloClubAnoSegunda División: 1991–92Celta de Vigo1991-1992Segunda División: 2001–02A. Madrid2001-2002

 Notas 

 Véxase tamén 
 Ligazóns externas 
 Datos do xogador en bdfutbol.com 

Categoría:Defensas de fútbol
Categoría:Xogadores do Gran Peña
Categoría:Xogadores do Valencia CF
Categoría:Xogadores do Real Betis Balompié
Categoría:Xogadores do Atlético de Madrid
Categoría:Xogadores do Elche CF
Categoría:Xogadores do Celta de Vigo
Categoría:Xogadores da selección de fútbol de Galicia
Categoría:Nados en Nigrán
Categoría:Nados en 1969
Categoría:Xogadores da selección de fútbol de España
Categoría:Xogadores da selección de fútbol de España sub-21
Categoría:Xogadores do Celta de Vigo internacionais coa selección de fútbol de España
Categoría:Futbolistas de Nigrán
Categoría:Adestradores de fútbol de Galicia
Categoría:Adestradores do Rápido de Bouzas
Categoría:Adestradores do Arosa SC
Categoría:Adestradores do Alondras CF
Categoría:Futbolistas mundialistas de Galicia